***Отчет***

***за дейността на НЧ „ Искра-1924“ през периода***

***от 01.01.2021 г. до 31.12.2021г.***

Уважаеми дами и господа, условията на пандемия се отразиха и в дейността на Народно читалище „Искра-1924 ” гр. Варна. Въпреки това всички работихме по изпълнението на план-програмата за развитие на читалищната дейност и културен календар за 2021 г. приети и одобрени от Община Варна.

Гордеем се, че сме единственото читалище,което е част от инициативата за предоставяне на българско гражданство на г- н Карен Алексанян – създател и основател на „ Двора на Кирилицата” намиращ се в гр. Плиска , единственият по рода музей в световен мащаб посветен на свещената азбука Кирилица. Председател на инициативната група за предоставяне на гражданство за заслуги в областта на културата към Р България бе г- жа Искра Иванова – Председател на Проверителната комисия към читалището.

* По повод 24 май- денят на Светите братя Кирил и Методий, създатели на българската азбука и просвета и на славянската книжовност покана на г-н Алексанян част от ръководството на НЧ „ Искра-1924“ и съвместно с танцов клуб „ Изгрев“ с худ. ръководител Елена Проданова взеха участие в тържествата в Двора на Кирилицата -Плиска. Председателя на читалището г- жа Н. Кърджиева изпрати поздравителен адрес на г-н Алексанян за огромния принос и заслуги в развитието на българското общество , както и в запазването и поддържането на неговата памет и култура.Бяха поднесени венци .
* По инициатива на София Хитова ,Народно читалище "Искра-1924" отбеляза Денят на детето ,като представи музикална програма в двора на ЦДГ "Слънчо". Млади ,талантливи музиканти зарадваха децата от детската градина със своите изпълнения.Благодарим на талантите Калина Петкова-гъдулка, Никол Дянкова-китара, Иван Андреев-гайда Димитър Добрев- тъпан за изявата и старанието ! На децата в предучилищна група от градината бяха подарени читателски карти ,които дават възможност на бъдещите ученици до края на годината да ползват библиотеката към читалището безплатно .Целта на инициативата да провокираме интереса към четенето в подрастващите и да ги приобщим към нашето голямо читалищно семейство.
* По повод 2 юни – денят на Ботев и загиналите за свободата герои следвайки план – програмата на читалището почетохме паметта на Христо Ботев.Честването мина под надслов "Тоз, кой­то пад­не в бой за сво­бо­да, той не уми­ра…"
* По покана на Искра Иванова на 5 юни , скъп гост на читалището беше писателката Неда Антонова, която разказа на присъстващите за големите любови в българската история. Баладата „ Любовта на Ботев и Венета“, „ Любовта и смъртта на Първия след Бога“ и романа „ Безмълвие“ ни пренесоха в отминали времена на пламенна любов, неугасваща дори и след смъртта. Книгите са налични в библиотеката на читалището и който ги прочете няма да съжалява. За финална това събитие по покана на г- жа София Хитова, оперната певица Вяра Железова изпълни песента „ Българка“ , която трогна всички присъстващи.
* Народно Читалище "Искра-1924" отбеляза и празника на билките Еньовден. По покана на Александър Константинов, гост-лектор бе магистър-фармацевта Елена Господинова. Посрещнахме гостите на читалището с китка здравец в ръка и всички получиха безценна информация за билките и техните лечебни свойства . За финал, на по чаша билков чай се споделиха знания за историята и традициите около този празник.

Въпреки пандемията школите към читалището взеха участие във фестивали и конкурси.

* Балет "Флашданс" с художествен ръководител Дария Аврамова взе участие , Международен фестивал-конкурс "Свят, изкуство и море" в КК Златни пясъци.Там те станаха Лауреати 1 степен, в категория класически балет. Също така се представиха достойно на „Балкан фолк фест”, където се класираха на второ място.
* Изказваме благодарност и сме горди с отличното представяне и на децата от школа " Стил Денс" с ръководител Силвия Петрова ,които по покана на Искра Иванова взеха участие на Национален фестивал на руската песен и танци " Пусть всегда будет солнце " и бяха наградени с първо място на регионален кръг и класирани на национален кръг.Скоро очакваме резултат и се надяваме отново да са наградени.Талантите от „Стил денс” взеха участие и във втори етап на международният фестивал “ Творчески вояж“ , който се провежда в кк Златни пясъци ,хотел „Интернационал”, където спечелиха медал и диплом за цялостно участие ,а ръководителката им Силвия Петрова бе отличена с благодарствена грамота за професионализъм и висока подготовка.
* Танцов клуб „Изгрев” с ръководител Елена Проданова бе награден с I-во място и златна купа на престижния международен конкурс-фестивал "Творческий Вояж",за професионалната танцова изява на талантливите танцьори от клуба. Изказваме благодарност за достойното представяне на читалищетото!
* През месец юли НЧ "Искра-1924" беше домакин на едно красиво класическо и трансатлантическо музикално събитие, което се организира от Александър Константинов- член на Настоятелството и худ. ръководител на школите по пиано и шахмат. Двама български пианисти, дошли от САЩ - Диана Славова и Виктор Славов изнесоха незабравим съботен концерт. Те самите споделиха, че не са очаквали в читалище да има такава приятна и изтънчена обстановка. Очакваме ги отново и се гордеем с постигнатото от екипа на читалището въпреки всички пречки от страна на Миглена Параскевова!С този си мандат доказахме как може да се работи с душа и сърце и резултатите са видими!
* Огромна чест за нас е да ви съобщим, че Жельо Тодоров, възпитаник на Александър Константинов от школата по пиано към читалището стана международен лауреат, като спечели втора награда при неприсъдена първа на престижния професионален международен конкурс в гр. Трявна, Там той участва с творби, които музикантите свирят днес по светоените консерваториите! Благодарим на Александър Константинов за неговата всеотдайност и висок професионализъм.
* Не можем да пренебрегнем и школата по изобразително изкуство „Цветна приказка ” с ръководител Ивелина Пенчева.Малките художници с много любов и желание творят своите произведения. Предстои организиране и откриване на изложба на талантливите участници в школата.
* Отечество, факти, драма, легенда, история, любов и смърт, хайдушка кръв. На 18.07.2021г. Народно Читалище "Искра-1924" беше домакин на едно изключително представяне на безценните книгите за Вълчан Войвода, автор на които е писателят Васил Гинев, пряк и ярък потомък на един от най-близките хора до войводатa. Който желае може да прочете тези книги ,те са налични във библиотечният фонд на читалището.
* Тази година се простихме с един от най-запомнящите се съвременни поети в новата българска история.На 20 юли почетохме с минута мълчание паметта на големият Ивайло Балабанов,като в негова памет бе пореден кът с най-красивите му стихове. На 29 август, литературен клуб „ Искра“ към читалището с ръководител Ангелина Бакалова се събра в тесен кръг и по повод 40 дни от кончината на поета прочетохме няколко от най- емблематичните му стихове, припомнихме си заглавията на неговите книги и литературните награди , с които писателят бе удостоен приживе.
* По покана на г-жа Искра Иванова нашето читалище се включи в благотворителната инициатива под егидата на Президентската институция и под патронажа на съпругата на Президента на България Десислава Радева и нейната фондация „Живата вода на България”. Инициативата бе за набиране на средства необходими за построяването на нов музикално- акустичен комплекс ”Нов храм на музиката” в София .Идеята е тази зала да се използва безвъзмездно от дейци на културата гостуващи в София ,като същите не заплащат наем за ползването.В интернет може да се запознаете в детайли и да видите архитектурният план и бъдещата визия на тази впечатляваща зала.Госпожа Искра Иванова покани за участие талантливите балерини от балет „ Флашданс “ ,които трябваше да изпълнят Танцът на часовете от балет Копелия . Събитието във Варна трябваше да бъде проведено на Входа на Морската градина на 03.09.21г. от 18 ч. За наше огромно съжаление на 2 септември излезе заповед на Министъра на Здравеопазването, която забрани всички групови инициативи на открито и така планираното събитие не се проведе. Въпреки всичко Госпожа Радева благодари на всички ангажирани с тази инициатива,благодари на ръководството на Читалището и ни увери, събитието ще се проведе , когато здравните мерките бъдат отпуснати .
* НЧ „ Искра- 1924“ отбеляза Денят на Съединението и Независимостта на България.
* След проведен конкурс и събеседване бе назначен библиотекар- Калина Иванчева.Която доказва всеки ден професионализма си и установи , много пропуски във воденето и съхранението на библиотечният фонд от предходните библиотекари Миглена Параскевова и Яна Стоименова.Какви са точно тези пропуски тя ще ви обясни лично в т.Разни от дневният ред на днешното събрание. В момента протича цялостна инвентаризация и дигитализация на читалищния библиотечен фонд.Към момента в библиотечният софтуер собственост на читалището закупен след отстраняването на Параскевова по препоръка на Министерство на Културата от действащото ръководство има заведени и обработени над 3000 библиотечни единици.
* Тук в основната сграда на читалището бе монтирана система за видеонаблюдение с цел охрана на обекта и опазване на имуществото на читалището.В цялата сграда има наличен безплатен интернет,който се използва от посетителите на читалището.

Читалищното Настоятелство преди дни проведе среща с художествените ръководители във връзка със спазване Правилника за вътрешния трудов ред , изготвяне на графици за работа през новия творчески сезон и представяне на план – програма за участие във конкурси, фестивали, събития и други в които школите ще представляват НЧ”Искра-1924”

Изказваме благодарност към на г-жа Сийка Михайлова, която по инициатива на нашата колежка София Хитова и нейният съпруг и член на Читалището Аврам Хитов дари пиано на Нч ”Искра-1924” ,което ще послужи за работа с ученици и обогатяване на културния живот и материалната база на читалището.

Горди сме ,че нашето читалище взема участие в два проекта.Първият е съвместно с Община Варна и дирекция :Култура и духовно развитие. Част от музикантите , които представиха преди време „Музикална приказка”тук в читалището ще участваха в Есенен салон на изкуствата с концерт под надслов „Музика на нашето време” в който се чуха за пръв път в България произведения от канадски и американски композитори.

Нашето читалище по покана на г-жа Иванова се включи в проект към Национален фонд Култура на Сдружение „Кай –Търн”Пловдив.Ако проектът бъде одобрен ,на 3.04.2022г. ще сме приемаща сцена на едно незабравимо събитие: концерт-спектакъл „Позабравени оперни арии и ансамбли”.

Аз и г-жа Иванова продължаваме да отклоняваме нападките на бившия читалищен секретар Миглена Параскевова. Трудовото дело, което беше заведено от Параскевова приключи в полза на читалището. Същата сега го обжалва решението пред втора инстанция и касационен съд, но все още няма насрочени дати за дела. В края на месец септември бях привикана на разпит в трето РПУ Варна заради подадена жалба от бившата хигиенистка на читалището Димитричка Пейчева ,която тенденциозно действа под давлението на Параскевова и срещу читалището. Същата е подписвала клетвена декларация срещу Н. Кърджиева и И. Иванова като реално тя никога не е виждала лично г-жо Иванова и не я познава. На 22.11.2021 г. е насрочено дело на Комисията по дискриминацията, където Параскевова ,нейната адвокатка Димитрова и Пейчева не спират да се пишат оронващи престижа и накърняващи личността, обвинения и клевети срещу Председателя на Настоятелството и Председателя на Проверителната комисия.

Смело можем да кажем ,че за краткият период в който Параскевова не работи тук с общи усилия сме преобразили НЧ Искра от западащо читалище в значима Културна институция с европейка визия.Гордеем се с постигнатото от нас ,от нашите самодейци и не пропускаме да популяризираме успехите на нашето читалищно семейство навсякъде и да разнасяме славата на общите ни постижения.Мислим, че сме направили всичко възможно,не сме пестили сили и време и сме постигнали изключителни резултати.Можем спокойно да кажем, че в обикновените делници и празници работихме за читалището ,за хората , за съхранение на традициите и културата .А за постигане на още по-добри резултати разчитаме на всички вас, членовете на читалището, самодейците и доброволци.

Благодарим Ви за гласуваното доверие !